PAŠVALDĪBAS SIA

# “RŪJIENAS SILTUMS”

Reģistrācijas Nr. 44103023807

Raiņa iela 3, Rūjiena, Valmieras novads, LV-4240

Rūjiena

2025.gada 26.augusts

“Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07

|  |  |
| --- | --- |
| Pasūtītājs | Pašvaldības SIA “Rūjienas siltums”, reģ. Nr. 44103023807, Juridiskā adrese: Raiņa iela 3, Rūjiena, Valmieras novads, LV-4240, tālrunis 28310604, e-pasta adrese: info@rujienassiltums.lv . |
| Iepirkuma nosaukums | “Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07. |
| Kontaktpersona | Pašvaldības SIA "Rūjienas siltums" siltumapgādes nodaļas vadītājs Andris Rakeckis, tālrunis 26690717, e-pasts: san@rujienassiltums.lv . |
| Iepirkuma priekšmets | Kurināmā (koksnes šķeldas) iegāde Pašvaldības SIA “Rūjienas siltums” 2025./2026. sezonas vajadzībām. |
| Līguma izpildes (piegādes vietas): | Ausekļu iela 5, Rūjiena, Valmieras novads, LV – 4240, (atrodas blīvi apdzīvotā dzīvojamā zonā ar apgrūtinātu piegādes iespēju). |
| Iesniegšanas termiņš  | Piegādātāji piedāvājumus var iesniegt līdz 2025.gada 16.septembrim, plkst.10:00. Pašvaldības SIA “Rūjienas Siltums”, piedāvājums var tik iesniegts personīgi Pašvaldības SIA “Rūjienas siltums” Pentes ielā 2 telpās, vai pa pastu sūtot uz adresi - Pentes iela 2, Rūjiena, Valmieras novads, LV-4240, vai iesniedzot elektroniski uz e-pastu: vadiba@rujienassiltums.lv līdz šajā punktā minētajam termiņam. Iesniegtie piedāvājumi ir Pasūtītāja īpašums. Iepirkuma komisija Pretendentu pieteikumu atvēršanu un vērtēšanu aizvada slēgtā sēdē. |
| Iepirkuma procedūra publicitātē | Iepirkums publicēts http://rujienassiltums.lv/lv/iepirkumi/, iepirkumu uzraudzības biroja Publikāciju vadības sistēmā https://info.iub.gov.lv/.Publicitātes datums: 2025.gada 26.augustā. |
| Līguma izpildes termiņš | No līguma noslēgšanas brīža līdz 2025./2026.gada apkures sezonas beigām. Līgums jānoslēdz (jāparaksta) 5 darbdienu laikā pēc pasūtītāja paziņojuma saņemšanas. Ja pretendents minētajā laikā neparaksta līgumu, Pasūtītājs ir tiesīgs uzskatīt, ka pretendents atteicies no iepirkuma līguma noslēgšanas, un slēdz iepirkuma līgumu ar nākamo pretendentu, kura piedāvājums atzīts par izdevīgāko. |
| Piedāvājuma derīguma termiņš | Pretendentu piedāvājumu minimālajam derīguma termiņam ir jābūt 30 dienas, skaitot no piedāvājumu atvēršanas dienas. |
| Apmaksas nosacījumi | Norēķins tiek veikts par faktiski piegādātā kurināmā sadedzināšanas rezultātā iegūto siltumenerģiju MWh 30 dienu laikā pēc Pieņemšanas – nodošanas akta abpusējas parakstīšanas. |
| Papildus nosacījumi | Pirms lēmuma pieņemšanas par pretendentu, kuram būtu piešķiramas līguma slēgšanas tiesības, izmantojot Ministru kabineta noteikto informācijas sistēmu, Pasūtītājs pārbauda vai iepirkuma pretendents ir reģistrēts likumā noteiktajā kārtībā un likumā noteiktajos gadījumos. Ja piedāvājumu iesniedz fiziskā persona, tai jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs slēgs iepirkuma līgumu. |
| Iesniedzamie dokumenti | Pieteikumus dalībai publiskajā iepirkumā (1.pielikums)Apliecinājums par līdzvērtīgu piegāžu īstenošanu (3.pielikums) Apliecinājums par pretendenta resursiem (4.pielikums) |
| Piedāvājumu vērtēšanas kritēriji | Iepirkuma prasībām atbilstošs piedāvājums ar zemāko cenu. |

Pielikumi:

1. pielikums – Pieteikums dalībai publiskajā iepirkumā

2. pielikums – Specifikācija

3. pielikums – Apliecinājums par līdzvērtīgu piegāžu īstenošanu

4. pielikums – Apliecinājums par pretendenta resursiem

3. pielikums – Līguma projekts

Pašvaldības SIA “Rūjienas siltums” valdes priekšsēdētājs G.Vēveris

 valdes locekle R.Lizuma

1.pielikums

PIETEIKUMS DALĪBAI PUBLISKAJĀ IEPIRKUMĀ

 „Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07.

|  |  |  |  |
| --- | --- | --- | --- |
|  |  |  |  |
| sastādīšanas vieta |  |  | datums |

|  |
| --- |
| Informācija par pretendentu\* |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |  |  |
| E-pasta adrese: |  |
|  |
| Finanšu rekvizīti\* |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu)\* |
| Vārds, uzvārds: |  |
| Ieņemamais amats: |  |
| Tālrunis: |  |  |  |
| E-pasta adrese |  |

Ar šo mēs apliecinām savu dalību iepirkumā: „Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07.

 Apstiprinām, ka esam iepazinušies ar iepirkuma nolikumu un specifikāciju un piekrītam visiem tā noteikumiem, tie ir skaidri un saprotami, iebildumu un pretenziju pret tiem nav.

|  |  |  |  |  |
| --- | --- | --- | --- | --- |
| IepirkumaNosaukums | Vienība | Vienībascena, EUR,bez PVN | Plānotais daudzums | Kopējā piedāvājuma cena, EUR, bez PVN |
| „Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07. | MWh |  | 5300 |   |

Apliecinām, ka:

- nav tādu apstākļu, kuri liegtu piedalīties iepirkumā un pildīt iepirkuma Nolikumā norādītās prasības.

Ar šo apliecinām, ka visa piedāvājumā iesniegtā informācija ir patiesa.

|  |  |
| --- | --- |
| Pretendenta nosaukums\*: |  |
| Pilnvarotās personas vārds, uzvārds\* |  |

\* *Ja piedāvājumu iesniedz personu apvienība kā pretendenta dalībnieki, šie lauki jāaizpilda par katru personas apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.*

2.pielikums

SPECIFIKĀCIJA

“Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07

|  |
| --- |
| Prognozētais kopējais saražotais siltumenerģijas daudzums “pēc katla”\*  |
| Oktobris, 2025 | 300 | MWh  |
| Novembris, 2025 | 700 | MWh  |
| Decembris, 2025 | 1000 | MWh  |
| Janvāris, 2026 | 1030 | MWh  |
| Februāris, 2026 | 830 | MWh  |
| Marts, 2026 | 820 | MWh  |
| Aprīlis, 2026 | 550 | MWh  |
| Maijs, 2026 | 70 | MWh  |
| KOPĀ  | 5300 | MWh  |
| Uzstādīto katlu efektivitāte, Ƴ, % | 86 | %  |
| Koksnes šķeldas prasības:  |
| Biezums (mm)  | 5-20  |
| Platums (mm)  | 4-50  |
| Garums (mm)  | 10-150  |
| Mitrums no izmantojamās masas | 35% līdz 55% |
| Pieļaujamais sastāvs: (Šķeldai / biomasai jābūt sagatavotai no malkas koksnes (iegūta novācot koku apaugumus lauksaimniecības un citās zemēs) vai nomaļiem. Biomasa nedrīkst būt sasalusi, bez puvuma un saglumējuma pazīmēm. |
| Hlora saturs no sausās masas  | līdz 0.02% |
| Zemākais sadegšanas siltums  | MJ/kg ~4.8 |
| Pelnu saturs no sausās masas | ne vairāk kā 3 % |
| Aizliegts saturēt | Akmens, smilts, sniegs vai ledus, metāla u.c. svešķermeņi, kas var izraisīt kurināmā padeves mehānismu, pelnu izvades sistēmu, kurtuves un ūdens sildāmo/tvaika katlu bojājumus. |
| Piegādes adrese | Ausekļa iela 5, Rūjiena, Valmieras novads, LV – 4240 (atrodas blīvi apdzīvotā dzīvojamā zonā ar apgrūtinātu iebraukšanu objektā). |

\**Tabulā norādīts prognozētais kopējais saražotais siltumenerģijas daudzums atbilstoši āra gaisa temperatūrai var mainīties.*

Pārējie nosacījumi

1. Pasūtītājs apkures sezonu iesāks ar savu kurināmo, saražojot siltumenerģiju līdz 150 MWh. Prognozēts, ka Pretendents oktobra mēnesī piegādās kurināmo priekš 300 MWh. Tādejādi kopējais saražotais siltumenerģijas apjoms oktobra mēnesī būs 450MWh.

2. Pretendentam jāņem vērā tas, ka piegādes apjoms var mainīties (samazināties vai palielināties):

saražotais MWh apjoms, apkures perioda sākums +/- 15 dienas, apkures perioda beigas +/- 15 dienas atkarībā no āra gaisa temperatūras.

3. Par apjomu, kas netiek sasniegts iepirkuma specifikācijas minēto plānoto apjomu, netiek izmaksāta kompensācija vai cita veida maksājumi pretendentam.

4. Piegādes nepieciešams veikt darba dienās, brīvdienās un svētku dienās laikā no plkst.8:00 – 16:30, konkrētu piegādes brīdi iepriekš saskaņot ar Pircēja pārstāvi.

5. Piedāvājuma cenā jāiekļauj visas izmaksas, kuras saistītas ar pilnīgu pakalpojuma izpildi, tas ir kurināmā materiāla novietošanu objektā (visas izmaksas, nodevas un nodokļi, kā arī visas ar kurināmā sagatavošanas un ar piegādi saistītās izmaksas).

6. Piegādātajam jāņem vērā, ka piegādes adrese atrodas blīvi apdzīvotā dzīvojamā zonā, piegādes transportlīdzekļa kopgarums nedrīkst pārsniegt 11.00 metrus, izkraušanas tikai no transportlīdzekļa aizmugures.

7. Piegādātājs trīs iepriekšējos gados (t.i. 2022., 2023., 2024.gadā un 2025.gadā līdz noteiktā piedāvājumu iesniegšanas termiņa beigām) sekmīgi izpildījis vismaz 3 (trīs) līdzvērtīga apjoma līgumus.

8. Pretendentam visu līguma saistību laiku ir spēkā saimnieciskās darbības veicēja civiltiesiskā atbildības apdrošināšanas polise ar atbildības limitu par periodu kopā ne mazāku par 50000.00 EUR, tai skaitā polises atlīdzināmie zaudējumi attiecināmi uz apakšuzņēmēju rīcību, zaudējumiem saistībā ar mantas bojājumu vai bojāeju, pēkšņu un neparedzētu vides piesārņojumu. Civiltiesiskās apdrošināšanas polise pretendentam jāiesniedz pirms līguma noslēgšanas.

3.pielikums

ALIECINĀJUMS PAR LĪDZVĒRTĪGU PIEGĀŽU ĪSTENOŠANU

“Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07

Apliecināju, ka \_\_\_\_\_\_\_\_\_\_\_\_\_\_\_\_\_\_\_ (pretendents) trīs iepriekšējos gados (t.i. 2022., 2023., 2024.gadā un 2025.gadā līdz noteiktā piedāvājumu iesniegšanas termiņa beigām) sekmīgi izpildījis vismaz 3 (trīs) līdzvērtīga apjoma līgumus.

Datums\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Nr.p.k. | Pircējs | Pircēja kontaktinformācija | Piegādes vieta | Piegādātā apjoms | Piegādestermiņš no –līdz |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

4.pielikums

ALIECINĀJUMS PAR PRETENDENTA RESURSIEM

“Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07

Datums \_\_\_\_\_\_\_\_\_\_\_\_\_\_\_\_

|  |  |
| --- | --- |
| Tehniskās un profesionālās spējas  | Tehniskās un profesionālās spējas Pretendenta apliecinājums un faktu skaidrojums |
| Piegādātājs ir iepazinies ar katlu mājas piebraukšanas iespējām: *ir iepazinies ar katlu mājas atrašanās vietu un ņem vērā, ka piegādes adrese atrodas blīvi apdzīvotā dzīvojamā zonā.* |  |
| Pretendenta rīcībā ir specializēta transporta tehnika šķeldas piegādei: *ir nodrošināts pret atmosfēras nokrišņu iekļūšanu šķeldā; ir iespējama izkraušana katlumājā Rūjienā, Ausekļa ielā 5, pa autofurgona aizmuguri, transportlīdzekļa kopgarums nepārsniegs 11.00 metrus. Ziņas par tehnikas vienībām, tipu, marku, aprīkojumu.* |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, paraksts

5.pielikums

 LĪGUMA PROJEKTS

LĪGUMS

Par koksnes šķeldas piegādi

Nr.\_\_\_\_\_\_\_\_\_\_\_\_

Rūjiena, 2025.gada \_\_. \_\_\_\_\_\_\_\_

Pašvaldības SIA “RŪJIENAS SILTUMS”, vienotais reģistrācijas Nr. 44103023807, juridiskā adrese: Valmieras nov., Rūjiena, Raiņa iela 3, LV-4240, tā valdes priekšēdētāja Ginta Vēvera un valdes locekles Ritas Lizumas personās, kuri darbojas uz statūtu pamata, turpmāk tekstā – Pircējs, no vienas puses, un

\_\_\_\_\_\_\_\_\_\_\_\_\_\_\_ (Piegādātājs), reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru pārstāv tās \_\_\_\_\_\_\_\_\_\_\_\_\_\_\_\_\_\_\_\_\_\_ uz \_\_\_\_\_\_\_\_\_\_ pamata, no otras puses, katrs atsevišķi un abi kopā turpmāk – Puses, noslēdz šo līgumu (turpmāk tekstā – Līgums) par sekojošo:

1. LĪGUMA PRIEKŠMETS

1.1. Piegādātājs piegādā Pircējam koksnes šķeldu (turpmāk tekstā - kurināmais), katlu mājai Ausekļu ielā 5, Rūjienā, Valmieras novadā, LV-4240, Latvijā atbilstoši iepirkuma „Kurināmā (koksnes šķeldas) iegāde Pašvaldības SIA “Rūjienas siltums” 2025./2026.gada apkures sezonas vajadzībām” ID nr. RS/2025/07, (turpmāk tekstā - Iepirkums) prasībām.

1.2. Kurināmā kvalitāte jāatbilst Iepirkuma specifikācijas aprakstam (pielikums Nr.1).

1.3. Piegādātājs piegādā kurināmo Pircēja noteiktajā apjomā un termiņā, lai nodrošinātu Līgumā norādītās katlu mājas nepārtrauktu darbību nepieciešamās slodzes režīmā 2025./2026.gada apkures sezonā, kopējā siltumenerģijas daudzuma ap 5300 MWh saražošanai. Piegādātājam jānodrošina stabila un nepārtraukta kurināmā piegāde darba dienās, brīvdienās un svētku dienās. Piegādes pieņemšana uz vietas katlu mājā no plkst.8:00 – 16:30.

1.4. Piegādātājs piegādā Pircējam kurināmo saskaņā ar šī Līguma noteikumiem no 2025.gada apkures sezonas sākuma (septembra beigas – oktobra sākums) līdz 2026.gada 06.maijam (ieskaitot).

1.5. Ievērojot faktu, ka Pircēja saražotā siltumenerģijas izlietošana (piegāde) ir atkarīga tai skaitā no meteoroloģiskajiem apstākļiem un lietotāju pieprasījuma, Pircējam nav pienākuma iegādāties visu šī līguma ietvaros paredzēto un noteikto kurināmās šķeldas apjomu. Apkures sākums un perioda beigas +/- 20 dienas atkarībā no āra gaisa temperatūras. Tai skaitā noteiktais saražotas siltumenerģijas daudzums var palielināties.

2. APMAKSAS KĀRTĪBA

2.1. Pircējs maksā Piegādātājam par šī Līguma noteikumiem atbilstoša piegādātā kurināmā sadedzināšanas rezultātā iegūtās siltumenerģijas MWh.

2.2. Pircējs maksā Piegādātājam par no Līguma 1.1. punktā noteiktā kurināmā un tur pat noteiktajā piegādes vietā Pircēja saražoto siltumenerģiju – EUR \_\_\_\_\_\_\_\_ /1 MWh, cena bez PVN.

2.3. Šī līguma 2.2. punktā noteiktajā cenā ietilpst: kurināmais, tā piegādes un izkraušanas izmaksas Līguma 1.1 punktā noteiktajā kurināmā piegādes vietā.

2.4. Saražotās siltumenerģijas daudzumu MWh aprēķina pēc skaitītāja rādījumu nolasījumu starpības, katra mēneša pēdējā datumā, ko fiksē aktā. Par rādījumu nolasīšanas precīzu laiku šajā punktā noteiktajā dienā Puses vienojas atsevišķi. Ja puses nevar vienoties par akta sastādīšanas laiku vai Piegādātā pārstāvis jebkādu iemeslu dēļ nepiedalās šajā punktā noteiktā akta sastādīšanā, tad šo aktu vienpusēji ir tiesīgs sastādīt Pircējs un Piegādātājs zaudē tiesības celt pretenzijas par šādi sastādīta akta sastādīšanu un tajā fiksētajiem rādījumiem.

2.5. Pēc akta abpusējas parakstīšanas, piecu dienu laikā, Piegādātājs sagatavo rēķinu un iesniedz to Pircējam.

2.6. Pircējs norēķinās ar Piegādātāju 30 (trīsdesmit) dienu laikā pēc rēķina abpusējas parakstīšanas.

2.7. Puses vienojas, ka Piegādātājs izrakstītos rēķinus ir tiesīgs iesniegt Pircējam elektroniski, parakstītus ar drošu elektronisko parakstu, nosūtot tos uz sekojošu Pircēja e-pasta adresi: gramatvediba@rujienassiltums.lv.

2.8. Gadījumā, ja nav iespējams noteikt saražotā siltumenerģijas daudzumu pēc pirmā apkures mēneša atbilstoši šī līguma 2.5. punktā noteiktajai kārtībai, tad Preces cena tiek noteikta un samaksa tiek veikta par faktiski piegādāto kurināmā daudzumu m3. M³ cena tiek noteikta kā iepriekšējā atskaites periodā noteiktā vidējā m³ cena, bet ne mazāk kā 1,4 berkubikmetri uz saražoto MWh.

3. KURINĀMĀ PIEGĀDE UN PIEŅEMŠANA

3.1. Piegādātājs apņemas piegādāt kurināmo atbilstoši Iepirkuma tehniskās specifikācijas prasībām (pielikums Nr.1) un Līguma noteikumiem, tai skaitā brīvdienās un svētku dienās.

3.2. Kurināmais tiek piegādāts Ausekļa ielā 5, Rūjienā, Pircēja norādītā vietā. Piegādes vietā esošā kurināmā apjomu nosaka Pircējs.

3.3. Piegādātājs katru kurināmā piegādes laiku saskaņo ar Pircēju.

3.4. Kvalitātes kontroles ietvaros, Pircēja pārstāvis paša brīvi izvēlētā laikā veic kravas pārbaudi, veicot atzīmi kravu reģistrācijas žurnālā. Ja pieņemot kravu tiek konstatēta tās neatbilstība Iepirkuma tehniskajā specifikācijā noteiktajām prasībām, tajā skaitā, kravā konstatēti neatbilstoša izmēra koksnes gabali vai citi priekšmeti, kas var ietekmēt Pircēja iekārtu darbību vai kurināmais jebkādi citādi neatbilst šī līguma noteikumiem, Pircējs sastāda attiecīgu aktu, ko iesniedz Piegādātājam. Ja Piegādātājs 3 (trīs) dienu laikā nav sniedzis pamatotus iebildumus pret aktā norādīto, uzskatāms, ka tas bez iebildumiem piekritis aktā minētajam un piemērojami šī līguma 3.6. punkta noteikumi.

3.5. Ja piegādātais kurināmais neatbilst Iepirkuma tehniskajā specifikācijā (pielikums Nr.1) noteiktajām prasībām, Pircējs ir tiesīgs nepieņemt neatbilstošas kvalitātes kravas, par to veicot atbilstošu ierakstu kravu reģistrācijas žurnālā.

3.6. Piegādātājs, saņemto rakstisku informāciju par neatbilstošas kvalitātes kurināmo, uz sava rēķina nekavējoties, bet ne vēlāk kā 1 (vienas) dienas laikā novērš konstatētos kurināmā trūkumus, piegādājot jaunu kravu. Iepirkuma specifikācijā noteiktajām kvalitātes prasībām neatbilstošas kravas iekraušanu un aizvešanu Piegādātājs veic saviem spēkiem un uz sava rēķina.

3.7. Piegādātā kurināmā daudzumu, kādam jāatrodas šī līguma 1.1. punktā noteiktajā kurināmā piegādes vietā, nosaka Pircējs un šāda Pircēja prasība ir saistoša Piegādātājam. Noteiktais minimālais apjoms ir 50 ber m3 šķeldas nojumē, šī līguma 3.2. punktā noteiktajā kurināmā atrašanās vietā.

4. NEPĀRVARAMA VARA

4.1. Puses tiek atbrīvotas no atbildības par daļēju vai pilnu esošā Līguma saistību neizpildīšanu, ja tās ir nepārvaramas varas sekas, tieši: ugunsgrēks, plūdi, zemestrīce, kara darbība, blokādes un ja attiecīgais notikums un/vai tā sekas ietekmēja šī Līguma izpildīšanu un Puses to nav spējušas ne paredzēt, ne ietekmēt. Tādā gadījumā Līguma saistību izpildīšanas termiņš tiek pagarināts uz laiku, kurā darbojas nepārvaramas varas apstākļi.

4.2. Puses, kas atsaucas uz iepriekš minētiem apstākļiem, par to iestāšanos rakstiski paziņo otrai pusei ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.

4.3. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienojoties izbeigt šī Līguma darbību, veicot norēķinu par faktiski piegādāto kurināmo.

5. LĪDZĒJU ATBILDĪBA

5.1. Ja Piegādātājs mēneša laikā piegādājis Pircējam Iepirkuma specifikācijā noteiktajām kvalitātes prasībām neatbilstošas 3 (trīs) kravas, tad Pircējs ir tiesīgs ar 4. (ceturto) un katru nākošo šādu kravu prasīt Piegādātājam līgumsodu EUR 75,00 (septiņdesmit pieci eiro) par katru šādu kravu.

5.2. Ja Iepirkuma specifikācijā noteiktajām kvalitātes prasībām neatbilstošu kravu piegāde Pircējam ietekmējusi siltumenerģijas ražošanu, tad Piegādātājam ir pienākums segt visus Pircējam radītos zaudējumus, tajā skaitā atrauto peļņu un kompensēt Pircējam visas tam trešo personu piemērotās sankcijas par siltumenerģijas nepiegādāšanu vai nepienācīgu piegādi.

5.3. Ja Piegādātājs pārkāpj šī līguma 3.2. punkta noteikumus, tad Piegādātājs maksā Pircējam līgumsodu EUR 200,00 (divi simti eiro) par katru pārkāpuma gadījumu. Ja Piegādātājs nepilda 1.3. Līguma noteikumu, Pircējam ir tiesības par katru konstatēto Līguma neizpildes vai nepienācīgas izpildes gadījumu ieturēt līgumsodu EUR 300,00 (trīs simti eiro) apmērā.

5.4. Šajā līgumā noteiktais līgumsods uzskatāms par pieprasītu un iestājas samaksas pienākums, kad puse, kura ir tiesīga prasīt līgumsodu iesniegusi otrai pusei attiecīgu līgumsoda rēķinu. Pircējam ir tiesības vienreizējo līgumsodu, soda naudu, radušos zaudējumus ieturēt gan no Piegādātājam nesamaksātās maksas par piegādāto kurināmo, gan paturēt un izlietot ievesto šķeldu katlu mājā. Pie Līguma izbeigšanas visas nenomaksātās soda sankcijas, zaudējumi un Līgumā noteiktie maksājumi Piegādātājam jāsamaksā 7 (septiņu) kalendāro dienu laikā.

5.5. Par Līguma saistību neizpildi vai nepienācīgu izpildi Puses atbild Latvijas Republikas (turpmāk tekstā LR) normatīvajos aktos un šī Līguma noteiktajā kārtībā.

5.6. Piegādātājs ir atbildīgs par Pircējam nodarītajiem zaudējumiem, kas radušies Piegādātāja vainas dēļ, t.sk., ziņu nesniegšana vai nepatiesu ziņu sniegšana.

5.7. Ja Piegādātājs neveic Līgumā noteiktos pienākumus, Pircējam ir tiesības neveikt Līgumā noteikto apmaksu.

5.8. Par katru gadījumu, ka piegādātajā kurināmajā esošo svešķermeņu (metāla izstrādājumu, akmeņu u.tml.) dēļ tiek bojātas katlu mājas iekārtas, tiek sastādīts akts, pieaicinot Piegādātāja pārstāvi - piegādātāja pārstāvim jāierodas Katlu mājā ne vēlāk kā 2 stundu laikā no Pircēja sniegtās telefoniskās informācijas Piegādātājam, un Piegādātājs atlīdzina Pircējam visus izdevumus, kas saistīti ar bojājumu novēršanu. Ja Piegādātājs jebkādu iemeslu dēļ nepiedalās šajā punktā minētā akta sastādīšanā, tad Piegādātājs zaudē tiesības celt pret Pircēju jebkādas pretenzijas par aktā fiksēto un Pircējam kompensējamo izdevumu apmēru par šajā punktā minēto Pircēja iekārtu bojājuma novēršanu.

5.9. Līguma 2.7.punktā noteiktā samaksas termiņa nokavējuma gadījumā Pircējs maksā Piegādātājam līgumsodu 0,1% (viena desmitdaļa procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no rēķina neapmaksātās summas.

5.10. Ja Piegādātājs piegādājis Pircējam kurināmo, ar kura līdz 4 ber.m3 nav bijis iespējams saražot 1 MWh siltumenerģijas, tad Pircējs ir tiesīgs prasīt Piegādātājam maksāt kompensāciju par šādu kurināmo, kuras apmērs tiek noteikts EUR 4,25 par katru kurināmā ber m3, kas izlietots lai saražotu 1 MWh siltumenerģijas.

5.11. Piegādātājs bez rakstiskas saskaņošanas ar Pircēju nav tiesīgs nodot savas ar šo līgumu nodibinātās saistības trešajām personām.

5.12. Ja Piegādātājs vienpusēji atkāpjas no Līguma turpmākas izpildes, izņemot šī Līguma 5.14.punktā noteikto, tad Piegādātājs maksā Pircējam kompensāciju, kuras apmērs aprēķināms kā 20% (divdesmit) procenti no prognozētā kopējā saražotā siltumenerģijas daudzuma, kas Piegādātājam būtu jāpiegādā Pircējam periodā no Piegādātāja paziņojuma par vienpusēju atkāpšanos no šī līguma nosūtīšanas dienas līdz šī līguma 1.4. punktā noteiktajam kurināmā piegādes beigu termiņam.

5.13. Līgumsoda samaksa neatbrīvo attiecīgo pusi no saistību izpildes un zaudējumu atlīdzināšanas pienākuma.

5.14. Piegādātājam un Pircējam ir tiesības vienpusēji atkāpties no Līguma, paziņojot par to otrai pusei vismaz 60 (sešdesmit) dienas iepriekš. Šādā gadījumā netiek piemēroti līgumsodi vai soda naudas un neiestājas nekādi zaudējumu atlīdzināšanas prasījumi.

6. LĪGUMA GROZĪŠANA UN IZBEIGŠANA

6.1. Visas šī Līguma izmaiņas un papildinājumi noformējami rakstveidā un stājas spēkā tikai tad, ja tās parakstījušas abas Puses, un tie kļūst par Līguma neatņemamu sastāvdaļu.

6.2. Pircējam ir tiesības vienpusēji atkāpties no Līguma, ja tas konstatē, ka Piegādātājs pārkāpj šī Līguma noteikumus vai ja, Pircējs iegūst pierādījumus, ka kurināmās šķeldas cena ir samazinājusies vairāk kā par 10% (desmit procentiem), bet ne ātrāk kā 2025.gada 31.decembrī. Pircējs neatlīdzina Piegādātājam tādējādi radušos zaudējumus. Ja Pārdevējs nepiekrīt samazināt samaksu, Pircējam ir tiesības pēc saviem ieskatiem turpināt Līgumu pēc spēkā esošajiem noteikumiem vai to izbeigt, par to paziņojot Pārdevējam.

6.3. Piegādātājam ir tiesības vienpusēji atkāpties no Līguma, ja Pircējs nepamatoti kavē apmaksu vairāk kā 20 (divdesmit) dienas un par to rakstiski paziņots Pircējam un Pircējs nav apmaksājis parādu 10 (desmit) dienu laikā no šāda Piegādātāja paziņojuma saņemšanas dienas.

6.4. Jebkurai no pusēm vienpusēji atkāpjoties no Līguma, rakstisks paziņojums par vienpusēju atkāpšanos no līguma jānosūta ne mazāk kā 20 (divdesmit) dienas iepriekš, izņemot šī Līguma 5.14.punktā noteikto, un saskaņā ar šī līguma 7.5. punkta noteikumiem.

7. CITI NOTEIUMI

7.1. Par jautājumiem, kas nav atrunāti šajā Līgumā, Puses vadās saskaņā ar LR normatīvajiem aktiem.

7.2. Ja mainās Puses tiesiskais statuss, nosaukums, adrese, pilnvarotā persona vai cita Pusi identificējoša informācija, tad Puse nekavējoties informē otru Pusi par tādām izmaiņām. Puses ir atbildīgas par tādu līguma neizpildes gadījumu un/vai otrai pusei nodarītiem zaudējumiem, ja tiem par iemeslu ir nepaziņošana otrai pusei par šajā punktā minēto izmaiņu iestāšanos.

7.3. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu, spēkā esamību, vispirms tiek risināts sarunu ceļā, bet, ja vienošanās netiek panākta 30 (trīsdesmit) dienu laikā no pirmās pretenzijas nosūtīšanas dienas, strīds tiek izšķirts tiesā LR normatīvajos aktos paredzētajā kārtībā.

7.4. Puses vienojas iecelt sekojošus pušu pārstāvjus un savstarpējai saziņai, norēķiniem un korespondences nosūtīšanai lietojami sekojoši pušu rekvizīti un kontakti:

Pircējs: Pašvaldības SIA “Rūjienas siltums”, vienotais reģistrācijas Nr. 43203003117, juridiskā adrese: Raiņa iela 3, Rūjiena, Valmieras novads, Latvija, LV-4240, norēķinu konts: Swedbank AS Banka, konts Nr. LV14HABA0551003612821, kontaktpersona: SAN nodaļas vadītājs Andris Rakeckis, t. 26690717, san@rujienassiltums.lv .

Piegādātājs: \_\_\_\_\_\_\_\_\_\_\_\_\_\_\_\_\_\_\_\_\_\_\_ .

7.5. Jebkurš sūtījums, kas nosūtīts uz puses juridisko adresi ar ierakstītu pasta sūtījumu uzskatāms par saņemtu 5. (piektajā) darba dienā no tā nodošanas pasta komersantam. Sūtījums, kas nodos otras puses pārstāvim pret parakstu vai ar elektroniskā pasta sūtījumu nosūtīts sūtījums uzskatāmi par saņemtu nodošanas vai nosūtīšanas dienā.

7.6. Puses savstarpēji apstrādā otras puses un pārstāvju fizisko personu datus (FPD) tikai tādā apjomā, kas nepieciešams šī līguma noslēgšanai un pilnīgai izpildei. Pēc šī līguma izpildes puses apņemas pārtraukt FPD apstrādi, tos iznīcināt. Pēc šī līguma izpildes pieļaujama tikai to un tāda FPD apstrāde, kuru nosaka normatīvie akti. Puses apņemas FPD apstrādē nodrošināt normatīvajos aktos noteikto datu aizsardzības pakāpi un veikt visus normatīvajos noteiktos pasākumus, lai izslēgtu FPD prettiesisku apstrādi un nodošanu. Katra no pusēm ir atbildīga par FPD prettiesisku apstrādi, tajā skaitā nodošanu un pilnībā sedz visus attiecīgajai fiziskajai personai nodarītos zaudējumus, kas radušies attiecīgās puses FPD apstrādes pārkāpuma rezultātā. Piegādātājs apliecina, ka ir informēts, ka Pircējs kurināmā piegādes vietā veic videonovērošanu, kuras mērķis ir noziedzīgu nodarījumu novēršanas vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības aizsardzība un šādai FPD apstrādei nav nepieciešama fizisko personu piekrišana.

7.7. Visi Līguma pielikumi kļūs par tā neatņemamu sastāvdaļu.

7.8. Līgums stājas spēkā tā parakstīšanas dienā un ir spēkā līdz pilnīgai saistību izpildei.

7.9. Šis līgums ir sastādīts uz 4 (četrām) lapām, t.sk. 1 (viena) pielikuma – specifikācija.

8. PUŠU PARAKSTI

Pircēja vārdā: Piegādāja vārdā:

Pašvaldības SIA “Rūjienas siltums”

Raiņa iela 3, Rūjiena, Valmieras novads, LV-4240

Reģ.nr. LV44103023807

Banka: Swedbank AS, Kods HABALV22

Konts LV14HABA0551003612821

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes priekšsēdētājs Gints Vēveris

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis Rita Lizuma